# Официален вестник C 248/13 ю

| | ISSN 1977-0855 |
| --- | --- |
| Официален вестник
  на Европейския съюз | C 248 |
| | |
| Издание на български език | Информация и известия | Година 6613 юли 2023 г. |

ISSN 1977-0855

Официален вестник

на Европейския съюз

C 248

Издание на български език

Информация и известия

Година 6613 юли 2023 г.

---

| Съдържание | Страница |
| --- | --- |
| | IV   Информация |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Европейска комисия |
| 2023/C 248/01 | Доклад за дейността на контрольора на процесуалните гаранции за 2022 година | 1 |

Съдържание

Страница

IV   Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

2023/C 248/01

Доклад за дейността на контрольора на процесуалните гаранции за 2022 година

1

---

| BG | |
| --- | --- |

BG

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

| 13.7.2023 | BG | Официален вестник на Европейския съюз | C 248/1 |
| --- | --- | --- | --- |

13.7.2023

BG

Официален вестник на Европейския съюз

C 248/1

---

ДОКЛАД ЗА ДЕЙНОСТТА НА КОНТРОЛЬОРА НА ПРОЦЕСУАЛНИТЕ ГАРАНЦИИ ЗА 2022 ГОДИНА

(2023/C 248/01)

Увод

Днес повече от всякога е изключително важно да се защитават и опазват правата на човека в Европа и да се гарантира, че всеки човек може да води достоен живот.

Към основните права са предвидени процесуални гаранции: например правото на изслушване, презумпцията за невиновност, правото на защита, правото на независима, безпристрастна, справедлива и ефективна съдебна защита в разумен срок, както и принципите на законност и пропорционалност.

Тези права и принципи са неразделна част от конституционния ред на държавите членки, инструментите на Съвета на Европа и Европейския съюз (ЕС), Хартата на основните права на ЕС и съдебната практика на съдилищата.

В този контекст за мен беше чест и огромна отговорност да встъпя в длъжност като контрольор на процесуалните гаранции за разследванията, провеждани от Европейската служба за борба с измамите (OLAF).

Контрольорът разглежда жалби, свързани с евентуални нарушения от страна на OLAF на основните права, процесуалните гаранции и правилата, приложими към разследванията на OLAF.

Предизвикателството е още по-голямо, тъй като аз съм първото лице, заемащо длъжността „контрольор“, която беше създадена съвсем наскоро (съгласно новите членове 9а и 9б от Регламента за OLAF, приети на 23 декември 2020 г.).

В тази връзка 2022 г. беше знакова година за укрепването на защитата на процесуалните гаранции. Това беше важен етап не само за OLAF, но и за институциите на ЕС като цяло, и по-специално за лицата, засегнати от разследванията на OLAF. Независимо от това дали са физически или юридически лица, засегнатите лица вече могат при необходимост да потърсят помощ от контрольора — лице, чиято конкретна роля е да защитава техните основни права и процесуални гаранции, както и да разглежда и решава техните жалби по напълно независим и навременен начин.

С 9-годишен опит като съдия в Европейския съд по правата на човека в Страсбург, както и като преподавател по европейско право и настоящ член на Върховния съд на Естония, винаги съм била отдадена на защитата на основните права, демокрацията и върховенството на закона.

В качеството си на контрольор считам, че е от първостепенно значение да се възпитава култура на основните права, основана на достъпни за гражданите средства за разрешаване на жалби. Подходящата и ефективна защита на финансовите интереси на ЕС е от полза за държавите членки и за данъкоплатците от ЕС; същевременно е изключително важно разследванията на OLAF на евентуални измами да се провеждат при пълно спазване на основните права и на процесуалните гаранции.

Също така считам, че част от мисията на контрольора е да предотвратява възможни нарушения на процесуалните гаранции и да подобрява правилата и практиките, приложими към разследванията на OLAF. Надявам се, че чрез годишния доклад за моите дейности ще мога да допринеса за повишаване на осведомеността относно видовете общи проблеми и системни въпроси, на които OLAF ще трябва да намери решения, за да се избегнат евентуални бъдещи жалби и да се повишат знанията и осведомеността на всеки, който е заинтересован от своите права. Това ще допринесе и за укрепването на общественото доверие в OLAF и в ЕС.

Встъпването в длъжност като първия контрольор означаваше да се започне от нулата и да се въведат нови методи на работа, правила и практики. Едно от първите неща, които трябваше да се направят, беше да се приемат разпоредби за прилагане във връзка с разглеждането на жалби съгласно изискванията на член 9б, параграф 11 от Регламента за OLAF. Според мен разпоредбите за прилагане са динамичен документ, който ще търпи развитие с течение на времето. През 2022 г. трябваше също така да се заема с многобройните жалби, подадени много преди назначаването ми, и да ги разгледам в рамките на строгите срокове, определени в Регламента за OLAF.

Със задоволство мога да съобщя, че всички горепосочени трудности бяха успешно и своевременно преодолени. Бих желала да изразя своята благодарност за оказаната ми изключително важна административна и правна подкрепа от страна на компетентния секретариат на Надзорния съвет на OLAF.

В настоящия първи годишен доклад е представена подробна информация за положените усилия и постигнатите резултати през първата динамична фаза от прилагането на механизма за подаване на жалби, предвиден в член 9б от Регламента за OLAF.

Това несъмнено е само началото. Предстои да се извърши още много работа, за да може функцията на контрольора не само да се утвърди в рамките на цялостната структура на ЕС за борба с измамите, но и допълнително да укрепва прозрачността и най-вече отчетността на OLAF.

Нека този годишен доклад да бъде визитна картичка, с която се представя работата на контрольора и се показва колко е важно да се спазват процесуалните гаранции.

С уважение,

Проф. д-р Джулия ЛАФРАНК

Контрольор

Съдържание

Съдържание

| Увод | 1 |
| --- | --- |

Увод

| 1. | Накратко за контрольора | 4 |
| --- | --- | --- |

1.

Накратко за контрольора

| 2. | Установяване на новия механизъм за подаване на жалби | 4 |
| --- | --- | --- |

2.

Установяване на новия механизъм за подаване на жалби

| 2.1. | Разпоредби за прилагане | 4 |
| --- | --- | --- |

2.1.

Разпоредби за прилагане

| 2.2. | Достъп до информация | 5 |
| --- | --- | --- |

2.2.

Достъп до информация

| 3. | Динамично начало на разрешаването на жалби | 5 |
| --- | --- | --- |

3.

Динамично начало на разрешаването на жалби

| 3.1. | Обзорен преглед на жалбите през 2022 г. | 5 |
| --- | --- | --- |

3.1.

Обзорен преглед на жалбите през 2022 г.

| 3.2. | По какъв начин контрольорът разглежда жалбите | 8 |
| --- | --- | --- |

3.2.

По какъв начин контрольорът разглежда жалбите

| 3.3. | Първа стъпка: оценка на допустимостта | 10 |
| --- | --- | --- |

3.3.

Първа стъпка: оценка на допустимостта

| 3.3.1. | Крайни срокове, предвидени в Регламента за OLAF | 10 |
| --- | --- | --- |

3.3.1.

Крайни срокове, предвидени в Регламента за OLAF

| 3.3.2. | Жалби, свързани със защитата на личните данни | 11 |
| --- | --- | --- |

3.3.2.

Жалби, свързани със защитата на личните данни

| 3.4. | Следваща стъпка: процес на изразяване на възражения | 11 |
| --- | --- | --- |

3.4.

Следваща стъпка: процес на изразяване на възражения

| 3.5. | Постигнати резултати | 12 |
| --- | --- | --- |

3.5.

Постигнати резултати

| 3.5.1 | Приключени случаи | 12 |
| --- | --- | --- |

3.5.1

Приключени случаи

| 3.5.2. | Предложени решения | 13 |
| --- | --- | --- |

3.5.2.

Предложени решения

| 4. | Отношения със заинтересованите лица | 13 |
| --- | --- | --- |

4.

Отношения със заинтересованите лица

| 5. | Административна и правна помощ | 14 |
| --- | --- | --- |

5.

Административна и правна помощ

| 6. | Данни за контакт с контрольора | 14 |
| --- | --- | --- |

6.

Данни за контакт с контрольора

1.   Накратко за контрольора

Накратко за контрольора

Контрольорът на процесуалните гаранции е функция, въведена с измененията на Регламент (ЕС, Евратом) No 883/2013 („Регламентът за OLAF“) с цел да се осигури защита на процесуалните гаранции и основните права на лицата, засегнати от разследвания на Европейската агенция за борба с измамите (OLAF).

„Засегнато лице“ означава всяко физическо лице или всеки стопански субект, което/който е заподозряно/ян в извършване на измама, в корупция или в каквато и да било друга незаконна дейност, засягаща финансовите интереси на Съюза, и което/който по тази причина е обект на разследване от страна на OLAF. Жалби, подадени от лица, различни от засегнати лица, включително от свидетели и информатори, попадат извън мандата на контрольора.

Контрольорът разглежда подадени от засегнати лица жалби относно спазването от страна на OLAF на процесуалните гаранции и правилата, приложими към разследванията, по-специално на процесуалните изисквания и основните права. Неговата роля не е да налага на OLAF собствената си преценка относно начина на провеждане на разследване, оценката на доказателствата и заключенията, до които трябва да се достигне. При разглеждането на жалбите контрольорът обръща специално внимание на Хартата на основните права на Европейския съюз (1), общите принципи на правото на ЕС и съответната съдебна практика на европейските съдилища.

от засегнати лица

процесуалните гаранции и правилата, приложими към разследванията

1

Контрольорът изпълнява дейността си при пълна независимост и не приема указания относно изпълнението на своите задължения от никого. При положение, че засегнатите лица по принцип не могат да обжалват по съдебен ред действията или бездействията на OLAF в хода на разследването, фактът, че те вече могат да се обърнат към контрольора, придобива голямо значение. В рамките на определените срокове жалбоподателите могат да се обърнат към контрольора, за да поискат независимо и задълбочено разглеждане на техните жалби. Ако контрольорът установи, че не е извършено нарушение, оценката на контрольора служи като потвърждение, че OLAF е действала в съответствие с правилата. Ако от друга страна се установи, че OLAF е нарушила процесуалните гаранции или правилата за провеждане на разследвания, тя ще го прикани да предприеме действия за коригиране на нередностите. В тази връзка контрольорът може само да дава препоръки на OLAF и не може да налага на агенцията конкретен курс на действие, нито да се намесва в текущото разследване на OLAF.

пълна независимост

служи като потвърждение

На 3 май 2022 г. Европейската комисия назначи д-р Джулия Лафранк като първия контрольор за 5-годишен мандат без възможност за подновяване. Д-р Лафранк, съдия във Върховния съд на Естония и бивш съдия в Европейския съд по правата на човека, пое длъжността през септември 2022 г.

д-р Джулия Лафранк

Секретариатът на Надзорния съвет („секретариатът“) осигурява на контрольора цялата необходима административна и правна помощ.

2.   Установяване на новия механизъм за подаване на жалби

Установяване на новия механизъм за подаване на жалби

Един от първите приоритети на контрольора беше да въведе всички необходими правни и административни разпоредби, с които да се гарантира пълноценно функциониране на механизма за подаване на жалби, предвиден в член 9б от Регламента за ОЛАФ, и да се улесни разрешаването на жалбите по достъпен за гражданите и оптимален начин, както и в съответствие с принципите на добрата администрация. С подкрепата на секретариата контрольорът предвиди проблеми, свързани с управлението на документите, спазването на правилата за защита на личните данни и комуникацията с жалбоподателите. Следва да се подчертаят два конкретни въпроса, тъй като те бяха от особено значение за установяването на новия механизъм за подаване на жалби: а) приемането на разпоредби за прилагане; б) достъпът до информация, свързана със случаите.

разрешаването на жалбите по достъпен за гражданите и оптимален начин,

2.1.   
  Разпоредби за прилагане

Разпоредби за прилагане

Въпреки че Регламентът за OLAF осигурява общата рамка за създаването и функционирането на нов механизъм за подаване на жалби, в него не са определени подробни правила за разглеждането на жалбите. Вместо това в член 9б, параграф 11 на контрольора се дават правомощия да приема разпоредби за прилагане по отношение на разглеждането на жалбите.

На 16 ноември 2022 г. контрольорът, след консултации както с OLAF, така и с Надзорния съвет (2), прие разпоредбите за прилагане (3). Разпоредбите за прилагане бяха преведени на всички официални езици на ЕС и бяха публикувани в Официален вестник. Те са достъпни на уебстраницата на контрольора (4).

2

3

4

Разпоредбите за прилагане включват подробни правила относно подаването на жалба, обмена на информация между страните, организирането на изслушвания, различните действия, които се предприемат за разрешаване на жалбата, както и отношенията на контрольора с OLAF и с Надзорния съвет. В разпоредбите за прилагане също така са включени разяснения относно редица въпроси, които не са изрично разгледани в Регламента, например как се процедира в случаите, когато има паралелни съдебни производства или когато в дадена жалба се повдигат въпроси, свързани със защитата на личните данни.

Тези правила са първи опит да се предвидят непосредствените потребности на новосъздадената функция. Те имат две цели: i) да се осигурят на жалбоподателите прозрачност и правна сигурност относно механизма за подаване на жалби и процедурите, които контрольорът следва; и ii) да се установи процедура, която позволява на контрольора да работи ефективно и ефикасно, като същевременно прилага ориентиран към резултатите подход спрямо жалбите. С развитието на практиката на контрольора тези правила може да бъдат преразгледани, за да се отрази натрупаният опит и да се разрешат проблеми, свързани със самия механизъм за подаване на жалби.

прозрачност и правна сигурност

ефективно и ефикасно

2.2.   
  Достъп до информация

Достъп до информация

В Регламента за OLAF е предвидено, че контрольорът следва да има достъп до цялата информация, която е необходима за изпълнението на неговите задължения. В него също така е предвидено, че OLAF трябва да предоставя на контрольора цялата информация, до която му е необходим достъп, за да прецени дали жалбата е основателна, както и цялата информация, която му е необходима, за да разреши жалбата и да издаде препоръка.

Още на ранен етап генералният директор на OLAF изрази намерението си да улесни работата на контрольора и да предостави на него и на съответните служители от секретариата електронен достъп до досиетата по разследванията, за които са подадени жалби, за ограничен срок, съответстващ по принцип на максималната продължителност на разглеждане на жалбите. С предложеното от OLAF решение на контрольора се предоставя привилегирован и целеви достъп и се осигурява възможност на него и на секретариата да изпълняват задачите си. Подробните параметри ще бъдат изложени в бъдещи работни правила, които ще бъдат договорени и подписани между контрольора и генералния директор на OLAF.

привилегирован и целеви достъп

За контрольора привилегированият достъп до досието на OLAF е от първостепенно значение, за да могат да бъдат спокойни жалбоподателите, че е в състояние обстойно да се запознае с досието дори в случаите, при които част от съответната информация е поверителна и не може да им бъде разкрита (5).

спокойни жалбоподателите

5

3.   Динамично начало на разрешаването на жалби

Динамично начало на разрешаването на жалби

Възможността засегнатите лица да подават жалби до контрольора стана реалност с влизането в сила на преразгледания Регламент за OLAF. Въпреки това към момента, в който всички необходими институционални и административни мерки бяха въведени и контрольорът започна да изпълнява задълженията си, вече имаше значителен брой жалби (13) в процес на разглеждане. Контрольорът се постара бързо да се справи с тези жалби по задълбочен и професионален начин. Резултатът беше повече от задоволителен. Контрольорът извърши първоначалната оценка на всички жалби в рамките на предвидения срок. До края на годината контрольорът беше приключил разглеждането на 6 жалби и беше отправил покана до OLAF да разреши част от една жалба. За този кратък период от по-малко от 4 месеца контрольорът имаше възможност да се занимае с интересни правни въпроси и да започне да полага основите на някои от принципите, свързани с механизма за подаване на жалби.

3.1.   
  Обзорен преглед на жалбите през 2022 г.

Обзорен преглед на жалбите през 2022 г.

През 2022 г. контрольорът получи 14 жалби: 13 от тях бяха препратени чрез OLAF, а една беше подадена директно до контрольора. Жалбоподателите бяха както физически, така и юридически лица (фигура 1), засегнати от вътрешни (6) и външни (7) разследвания на OLAF (фигура 3). По-голямата част от жалбите бяха подадени на английски език (фигура 2) от адвокати, действащи от името на засегнатите лица (фигура 1).

6

7

Фигура 1

Фигура 1

Кой е подавал жалби?

Кой е подавал жалби?

Image 1

Фигура 2

Фигура 2

Езици, на които са подадени жалбите

Езици, на които са подадени жалбите

Image 2

Фигура 3

Фигура 3

Видове разследвания на OLAF, срещу които са подадени жалби

Видове разследвания на OLAF, срещу които са подадени жалби

Image 3

В по-голямата си част жалбоподателите се позоваха на нарушения на техните процесуални гаранции съгласно член 9 от Регламента за OLAF и на техните основни права съгласно Хартата на основните права на Европейския съюз (фигура 4). По-специално жалбите се отнасяха до i) правото на изслушване и ефективното упражняване на правото им да представят становища относно факти, свързани с тях (член 9, параграф 4 от Регламента за OLAF), и ii) правото засягащите ги въпроси да бъдат разглеждани в разумен срок (член 41 от Хартата на основните права на Европейския съюз). Също така жалбоподателите изтъкваха твърдения относно правото си на информация (член 9, параграф 3 от Регламента за ОЛАФ) и твърдения за нарушения на принципите на справедливост и безпристрастност (фигура 5). В по-малка степен жалбоподателите се оплакваха относно правилата, приложими към разследванията на OLAF (8) (фигура 6).

8

Фигура 4

Фигура 4

Предмет на жалбите

Предмет на жалбите

Image 4

Фигура 5

Фигура 5

Анализ на различните твърдения относно процесуалните гаранции

Анализ на различните твърдения относно процесуалните гаранции

Image 5

Фигура 6

Фигура 6

Анализ на твърденията относно правилата, приложими към разследванията

Анализ на твърденията относно правилата, приложими към разследванията

Image 6

3.2.   
  По какъв начин контрольорът разглежда жалбите

По какъв начин контрольорът разглежда жалбите

Контрольорът разглежда жалбите по справедлив, независим и безпристрастен начин. Процедурата в съответствие с Регламента за OLAF и разпоредбите за прилагане се състои по същество от два етапа: i) оценка на допустимостта и ii) разглеждане по същество и ако е възможно, предлагане на решения.

справедлив, независим и безпристрастен

На следващата диаграма е представен жизненият цикъл на една жалба до контрольора.

Image 7

3.3.   
  Първа стъпка: оценка на допустимостта

Първа стъпка: оценка на допустимостта

Контрольорът трябва да извърши предварителна оценка на жалбите в рамките на 10 работни дни от датата на получаването им, като вземе решение за тяхната допустимост. Условията са посочени в от член 9б, параграфи 1 и 2 от Регламента за OLAF, както и в член 5 от разпоредбите за прилагане. През 2022 г. контрольорът извърши оценка на допустимостта на всички висящи жалби в рамките на предвидения срок. И трите жалби, които бяха обявени за недопустими, не отговаряха на сроковете, предвидени в член 9б, параграф 2 (9). От 11-те допустими жалби 3 бяха частично допустими, тъй като включваха твърдения, подадени със закъснение, или се отнасяха до въпроси, свързани със защитата на личните данни (фигури 7 и 8). Във всички случаи, при които жалбите или твърденията бяха счетени за недопустими, контрольорът обясни решението си на жалбоподателя.

10 работни дни

9

Фигура 7

Фигура 7

Допустимост

Допустимост

Image 8

*включително частично допустими жалби

Фигура 8

Фигура 8

Основания за недопустимост (включително 2 частично допустими жалби)

Основания за недопустимост (включително 2 частично допустими жалби)

Image 9

3.3.1.   Крайни срокове, предвидени в Регламента за OLAF

Крайни срокове, предвидени в Регламента за OLAF

Един от първите и повтарящи се въпроси, с които трябваше да се справя контрольорът, се отнасяше до крайните срокове за подаване на жалби. Контрольорът възприе подход, насочен към спазване както на формулировката, така и на целта на съответните разпоредби на Регламента за OLAF. В член 9б, параграф 2 се предвижда, че жалбите се подават в срок от един месец, след като жалбоподателят е узнал съответните факти, които съставляват предполагаемо нарушение на процесуалните гаранции или правилата, посочени в параграф 1 от този член, и се посочва, че във всеки случай те се подават не по-късно от един месец след приключване на разследването.

Контрольорът разбира, че причината в Регламента да са заложени тези кратки срокове, е да се запази ефективността на ролята на контрольора, като същевременно се зачитат разследващите дейности на OLAF. С други думи контрольорът трябва да бъде информиран за предполагаемите нарушения, докато все още може да предприеме действия и да предложи ефективни и смислени решения, които да могат да бъдат приложени от OLAF, без да се компрометира резултатът от текущите разследвания или напредъкът на всяка последваща процедура, открита на национално равнище или на равнището на ЕС, за изпълнение на препоръките, издадени от OLAF. От страна на жалбоподателя е също толкова важно да потърси средства за правна защита на ранен етап и да избягва задълбочаване на въздействието на потенциалното нарушение. Това са причините, поради които засегнатото лице трябва да подаде жалба скоро след като се запознае с фактите, водещи до конкретно нарушение. Например, ако даден стопански субект иска да подаде жалба относно предполагаеми нередности по време на проверка на място в неговите помещения, той следва да се свърже с контрольора в рамките на 1 месец след края на тази разследваща дейност.

предложи ефективни и смислени решения

потърси средства за правна защита на ранен етап

По отношение на приключените разследвания в Регламента за OLAF е предвидено допълнително по-строго и по-ясно условие за допустимост: жалби могат да се подават не по-късно от 1 месец след приключването на разследването, независимо от това кога жалбоподателят е узнал съответните обстоятелства. Контрольорът счита, че това допълнително условие за приключване на разследванията е предвидено, за да се запази не само ефективността на всяка последваща процедура на национално равнище или на равнището на ЕС, но също и ефективността на неговите собствени препоръки и предложения за решения по конкретните жалби. Контрольорът не може да предложи каквото и да било полезно решение за случаи, които са напуснали сферата на контрол на OLAF и за които може да са в ход процедури пред национални органи или други органи на ЕС. Контрольорът счита, че в такива случаи засегнатите лица могат да повдигнат своите жалби пред съответните органи и да използват наличните (съдебни или административни) средства за правна защита.

ефективността на всяка последваща процедура

3.3.2.   Жалби, свързани със защитата на личните данни

Жалби, свързани със защитата на личните данни

Ежедневната работа на OLAF включва обработване на големи количества лични данни, включително чувствителни данни. OLAF може също така да провежда разследващи дейности, които биха могли да се възприемат като вмешателство по отношение на защитата на личните данни, като например операции за цифрова криминалистика. Следователно не е изненадващо, че жалбоподателите изтъкват твърдения, свързани с правото им на защита на личните им данни, гарантирано от член 8 от Хартата на основните права на ЕС и Регламент (ЕС) 2018/1725 („Регламентът на ЕС относно защитата на данните“) (10).

10

Въпреки че мандатът на контрольора включва проверка на спазването на основните права от страна на OLAF, ЕС разполага с независим надзорен орган — Европейския надзорен орган по защита на данните (ЕНОЗД), който има редица отговорности, свързани с правата на неприкосновеност на личния живот и защитата на данните. В член 52 от Регламента на ЕС относно защитата на данните се предвижда, че ЕНОЗД отговаря за наблюдението и осигуряването на прилагането на настоящия регламент и на всеки друг акт на Съюза, свързан със защитата на основните права и свободи на физическите лица, по отношение на обработката на лични данни от институция или орган на ЕС. Тъй като ЕС е създал специализиран орган за гарантиране на основното право на защита на личните данни, именно този орган, т.е. ЕНОЗД, а не контрольорът, следва да разглежда жалби относно предполагаеми нарушения на правилата за защита на личните данни. Съгласно тези правила всяко лице може да подаде жалба до ЕНОЗД в срок до две години от датата, на която е узнало за фактите, на които се основава жалбата. В интерес на прозрачността контрольорът включи съответната разпоредба в разпоредбите за прилагане, за да отрази това разделение на областите на компетентност (11).

специализиран орган за гарантиране на основното право на защита на личните данни

11

Въпреки че контрольорът няма да разглежда твърдения, които се отнасят единствено до тълкуването и прилагането на Регламента на ЕС относно защитата на данните, той ще разглежда аспекти, свързани с неприкосновеността на личния живот и защитата на личните данни при извършването на оценка на цялостното спазване от страна на OLAF на процесуалните гаранции.

3.4.   
  Следваща стъпка: процес на изразяване на възражения

Следваща стъпка: процес на изразяване на възражения

След приключване на предварителната оценка контрольорът прикани OLAF да представи становището си по 11-те жалби, обявени за допустими. В редица случаи контрольорът поиска допълнителна информация от OLAF или допълнителен превод на отговорите на OLAF на езика, на който е подадена жалбата. След това контрольорът изпрати отговорите на OLAF на жалбоподателите и ги прикани да коментират становищата на OLAF.

На принципна основа контрольорът се стреми във възможно най-пълна степен да прилага принципа на състезателното производство. В тази връзка както на OLAF, така и на жалбоподателите беше дадена възможност да изложат гледната си точка и да представят подкрепяща документация. Принципно, те бяха информирани и за изявленията на другата страна и имаха възможност да ги коментират. Въпреки това в три надлежно обосновани случая контрольорът реши да се отклони от този принцип и да позволи поверително третиране на информацията, предоставена от OLAF, в съответствие с член 7, параграф 2 от разпоредбите за прилагане.

във възможно най-пълна степен да прилага принципа на състезателното производство

По-специално контрольорът приложи тази разпоредба спрямо жалби, свързани с продължителността на разследванията. В тези случаи, за да прецени дали продължителността на разследванията е била разумна, контрольорът трябваше да получи от OLAF конкретна, изчерпателна и подробна информация за извършените разследващи дейности и за различните правни и фактологични елементи, които са оказали въздействие върху продължителността на разследванията. Същевременно, тъй като жалбите бяха свързани с текущи разследвания на OLAF, контрольорът беше наясно, че становищата на OLAF не могат просто да бъдат предадени на жалбоподателите, тъй като това би могло да застраши поверителността и ефективността на съответните разследвания. По-специално, това би довело до риск от разкриване на методите на работа на OLAF или до възпрепятстване на събирането на необходимите доказателства, или дори до застрашаване на цялостната стратегия за провеждане на разследвания в рамките на дадено разследване.

текущи

В тези случаи контрольорът се съгласи с OLAF агенцията да предостави i) неповерителна версия на отговорите на OLAF, която да бъде изпратена на жалбоподателя, така че последният да може да разбере причините за действията на OLAF и по този начин да бъде в състояние да оспори отговора на OLAF и да представи насрещни доводи; и ii) поверителна, по-подробна версия, която да помогне за обяснението на причините, посочени от OLAF в неповерителната версия. Това балансирано решение помогна на контрольора да извърши задълбочена оценка на всички съответни случаи и едновременно с това да спази задължението си за гарантиране на поверителността на разследванията на OLAF. Въпреки че жалбоподателите нямат право да получат цялата информация, те могат да бъдат спокойни, че контрольорът извършва независима и задълбочена проверка на случая, особено предвид привилегирования достъп до досието по случая.

задълбочена оценка

поверителността на разследванията на OLAF

спокойни

3.5.   
  Постигнати резултати

Постигнати резултати

През 2022 г. от 11 допустими жалби контрольорът разгледа по същество 4 от тях (фигура 9) и приключи 3, без да установи нарушение на процесуалните гаранции и правата на жалбоподателите. В четвъртия случай контрольорът установи, че OLAF е нарушила правото на жалбоподателя на информация съгласно член 9, параграф 3 от Регламента за OLAF. По този повод прикани OLAF да разреши тази част от жалбата. От оставащите 7 висящи допустими жалби 5 бяха в напреднал стадий и бяха завършени в началото на 2023 г.

Фигура 9

Фигура 9

Допустими жалби през 2022 г.

Допустими жалби през 2022 г.

Image 10

3.5.1.   Приключени случаи

Приключени случаи

През 2022 г. контрольорът приключи разглеждането на 6 от 14-те получени жалби: 3 бяха обявени за недопустими, а 3 бяха приключени след получаване на становището на OLAF и на жалбоподателя по разглежданите въпроси (фигура 10). 2 от тези случаи се отнасяха до продължителността на разследванията, с които са свързани жалбите. Третият случай се отнасяше до придобиване на данни чрез цифрова криминалистика и прилагането на Инструкциите на OLAF за персонала относно процедурите за цифрова криминалистика. И при 3-те случая контрольорът достигна до заключението, че OLAF е действала в съответствие с действащите правила и не е допуснала нарушение на процесуалните гаранции на жалбоподателите.

Фигура 10

Фигура 10

Приключени случаи през 2022 г.

Приключени случаи през 2022 г.

Image 11

3.5.2.   Предложени решения

Предложени решения

Контрольорът издаде първата си покана до OLAF за разрешаване на жалба. Случаят се отнасяше до правото на информация съгласно член 9, параграф 3 от Регламента за OLAF. Контрольорът установи, че е имало нарушение на правото на жалбоподател на своевременна информация, тъй като електронната поща, изпратена от OLAF, за да информира жалбоподателя, че е засегнато лице, никога не е достигнала до него. Контрольорът се позова на установената съдебна практика и посочи, че когато става въпрос за важни уведомления OLAF следва да разполага с действаща процедура, с която да се гарантира, че уведомленията действително се получават от предвидените получатели.

Въпреки това, тъй като жалбоподателят в крайна сметка е бил информиран за статута му на засегнато лице и за съответните му права, контрольорът може само да прикани OLAF да подобри практиката си и да предотврати възникването на подобни ситуации в бъдеще. По тази причина контрольорът прикани OLAF да предприеме всички необходими стъпки, за да гарантира, че средствата за комуникация, използвани в бъдеще, позволяват на засегнатите лица да се запознаят с информацията съгласно член 9, параграф 3 от Регламента за OLAF.

подобри практиката си и да предотврати възникването на подобни ситуации в бъдеще

През януари 2023 г. в отговор на контрольора генералният директор на OLAF призна необходимостта от подобряване на практиките на OLAF и от гарантиране, че подобни проблеми няма да възникват в бъдеще. За да удовлетвори контрольора, генералният директор на OLAF пое безусловен ангажимент да предприеме действия за разрешаване на проблема и на 13 февруари 2023 г. той прие „Указания относно средствата за уведомяване, които да се използват в кореспонденцията със засегнатите лица“. Тези инструкции са задължителни за служителите на OLAF.

безусловен ангажимент

Указания относно средствата за уведомяване, които да се използват в кореспонденцията със засегнатите лица

4.   Отношения със заинтересованите лица

Отношения със заинтересованите лица

През първите месеци на своя мандат контрольорът се стремеше да установи ползотворни работни отношения, основани на взаимно доверие и добро сътрудничество, с основния си събеседник в работата, генералния директор на OLAF. На 25 октомври 2022 г. контрольорът се срещна с г-н Ville Itälä. Те проведоха предварителна дискусия относно методите на работа и се съгласиха за необходимостта да се приемат формални работни правила.

генералния директор на OLAF

На 15 ноември 2022 г. контрольорът беше поканен на пленарното заседание на Надзорния съвет, на което благодари на членовете на съвета за продуктивния обмен във връзка с приемането на разпоредбите за прилагане за работата на контрольора. Освен това те обсъдиха въпроси от общ интерес.

Надзорния съвет

През 2023 г. контрольорът ще се стреми да поддържа добри взаимоотношения с различните страни, работещи в областта на борбата с измамите, почтеността и отчетността на ЕС, както и да се среща с други заинтересовани страни.

Image 12

Официална среща с генералния директор на OLAF, г-н Ville Itälä

5.   Административна и правна помощ

Административна и правна помощ

С оглед на ефективното използване на ресурсите в Регламента за OLAF на секретариата на Надзорния съвет бяха възложени задачите по предоставяне на правна и административна помощ на контрольора. Този избор допълнително се обосновава от взаимното допълване на мисиите и общата цел, преследвана от контрольора и от Надзорния съвет. С присъствието на секретариата се осигурява приемственост, непрекъсната комуникация и гладка работа както с жалбоподателите, така и с OLAF. Специализиран екип от висококвалифицирани служители в рамките на секретариата, действащ под ръководството на своя ръководител, предоставя ценни съвети и помощ на контрольора, като спазва изискванията за професионална тайна и поверителност.

6.   Данни за контакт с контрольора

Данни за контакт с контрольора

По електронната поща:

По електронната поща:

OLAF-FMB-Controller-Procedural-Guarantees@ec.europa.eu

По пощата:

По пощата

| Контрольор на процесуалните гаранции/Секретариат на Надзорния съвет на OLAF |
| --- |
| Rue Joseph II, 30 |
| 1049 Bruxelles/Brussel |
| BELGIQUE/BELGIË |

Контрольор на процесуалните гаранции/Секретариат на Надзорния съвет на OLAF

Rue Joseph II, 30

1049 Bruxelles/Brussel

BELGIQUE/BELGIË

Онлайн:

Онлайн:

https://supervisory-committee-olaf.europa.eu/controller-procedural-guarantees_en

---

(1)  ОВ C 326, 26.10.2012 г., стр. 391.

1

(2)  Съгласно член 9б, параграф 11 от контрольора се изисква да проведе формални консултации с Надзорния съвет преди да приеме разпоредбите за прилагане. Въпреки че в законодателството не е предвидено такова задължение, контрольорът се консултира и с OLAF в подкрепа на духа на взаимно доверие и добро сътрудничество.

2

(3)  Решение на контрольора на процесуалните гаранции за приемане на разпоредби за прилагане относно разглеждането на жалби 2022/C 494/07 (ОВ C 494, 28.12.2022 г., стр. 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Вж. по-долу точка 3.4.

5

(6)  Член 4 от Регламента за OLAF.

6

(7)  Член 3 от Регламента за OLAF.

7

(8)  Тук бяха включени правилата относно провеждането от страна на OLAF на различни разследващи дейности. Те се съдържат в различни текстове, включително в Регламента за OLAF, Регламент (Евратом, ЕО) No 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2), Насоките относно процедурите на разследване, прилагани от персонала на OLAF и Насоките на OLAF относно процедурите в областта на цифровата криминалистика.

8

(9)  Крайните срокове, посочени в член 9б, параграф 2 са обяснени в точка 3.3.1.

9

(10)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).

10

(11)  В член 5, параграф 3 от разпоредбите за прилагане е предвидено, че „Контрольорът също така обявява за недопустима всяка жалба, с която се повдигат въпроси, попадащи в рамките на компетентността на Европейския надзорен орган по защита на данните (ЕНОЗД), а именно жалби, свързани с прилагането на Регламент (ЕС, Евратом) 2018/1725 и със зачитането на основното право на защита на личните данни.“

11

---